uitentuis: September 2011
Die Abu Dhabi jaar het begin! En met 'n bang want ons is lekker besig met al die groepe en hulle aktiwiteite.
'n Paar van die jong volwassenes het kans gesien om die laaste bietjie van die hitte aan te durf en weer te gaan kayak. Natuurlik is dit "koeler" in die maanskyn en die water is net louwarm ipv kokend.
Hulle luister mooi na die veiligheidsreels want al is dit windstil, gaan hulle nog steeds op die see uitroei.
Elriza spring weg met die dorp se liggies op die warm.
Is dit 'n benoude kyk Nelmari? Dis mos nie die eerste keer wat jy dit doen nie? :-)
Die hele groep op hulle kayake oppad die diepsee in.
Twee uur later en hulle is terug ...
Kyk net hoe nat is hulle klere, en dis nie omdat hulle in die water geval het nie .... dis die humiditeit.
Dit kon nie so erg wees nie, daar is nog glimlagte orals.
En nou gaan ons spring. Een ...twee...drie!!! (Die sprong sal op die groepblog wees)
'n Lekker begin vir die jaar!
Amper naweek vir julle, geniet dit!
Posted by Sandra at Friday, September 23, 2011 4 comments:
Labels: jong volwassenes, Mangrove kayak
Posted by Sandra at Thursday, September 15, 2011 6 comments:
Die hitte van die woestyn en die ongelooflik besige maar opwindende wegspring van die nuwe jaar hier hou ons warm en besig :-) en tyd vir blog is daar ampertjies nie. Dis reelings en beplanning vir die kinderbediening, vroue retreat, kamp, groepe wat begin en ander lekker dinge soos 'n jeugsentrum wat begin gaan word en 'n uitreik aksie na Namibia wat nog gefinaliseer moet word. Laasgenoemde is iets waarna ons baie uitsien en die behoefte daar is groot, maar ons moet binne die volgende tien dae nog fondse daarvoor kry.
So met al hierdie dinge kan ek nog so 'n bietjie aan die vakansie herinneringe vashou. Ek loer so bietjie wat het ek nog nie op my foto-dagboek gesit nie, en sien dat Nelmari regdeur die vakansie 'n "tema" gehad het..... DIERE.
Maak nie saak waar en wanneer ons iewers was nie, sy het die diere soos 'n magneet aangetrek. Die kat op Plettenbergbaai het gou gesien hier word daar lekker aandag uitgedeel en Rene se ou grote het self van 'n ore-krap gehou.
In butterfly word het die apie haar uitgesoek om te kou en die pappagaai was ook heel gemaklik om op haar arm te sit en eet.
Die eende het ook nog 'n eiertjie kom le.
By die dieretuin kan mens nie sommer net aan die diere vat nie, maar as en wanneer die geleentheid hom voorgedoen het, was Nelmari daar om dit te gebruik.
Lyk amper asof hierdie ou gesmeek word om te kom kennis maak.
Ganse het kom geselsies aanknoop ...
En die donkies by Eseltjiesrus het almal kom aandag soek.
Hierdie ou bok het ook nie 'n probleem met ore krap nie.
Die honde in die restaurant het haar ook kom opsoek vir bietjie aandag (nie dieselfde Great Dane as op boonste foto nie).
En net as mens dink sy het genoeg gehad van donkies, is die klomp naby Dassiesfontein vinnig daar om bietjie aandag te kry.
Gelukkig het sy nie ingeskryf om veartskunde te swot nie, want dan sou sy al die diere in die koshuiskamer wou aanhou.
Geniet die rugby en mag die beste span more wen
Posted by Sandra at Saturday, September 10, 2011 5 comments:
Labels: Nelmari, SA Jul 2011
Dis lente in Suid-Afrika en hier tussen die duine het die sandstorms die herfs heeltemal verjaag en ons kry nog warm, baie warm!!!!
Lekker om darem so deur die vakansie foto's te gaan en die mooi van ons land te sien en sommer van hulle op my foto-dagboek te laai.
Een van ons draaie was in die rigting van Darling en ons kon ook vinnig by Evita se kuierplek stop. Alhoewel dit toe was, was daar wel 'n heerlike klein restaurantjie op die dorp oop vir ontbyt.
Vir winterweer was ons regtig geseend met heerlike sonskyn sodat ons die see en uitsig kon geniet.
Hier gebeur alles teen 'n hiper-rustige pas ... Van die grootste verkeer is soggens half tien by die winkel, wanneer die warm brood uit die oond kom.